MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere tulemast vaatama saadet "Märtrite hääl"!
Minu tänaseks külaliseks on jätkuvalt dr. Sam Paul Indiast
ja me jätkame sealt, kuhu eelmine kord pooleli jäime,
ehk siis puudutame dalitite probleeme ja tagakiusu Indias,
nii nagu üldse kristlaste rasket olukorda seal.
Tere tulemast jälle, Sam! - Tänan!
Rääkisid möödunud kord sellest, kes dalitid on
ja täna tahame rääkida neist veelgi lähemalt
nii nagu ka Indias valitsevast kasti süsteemist.
Räägi siis veelkord, kes oli dalitid ja on neid palju?
Sa ise oled samuti daliti taustaga.
Tegu on väga laiahaardelise küsimusega,
mida käsitleda terve aasta jagu kestvates saadetes.
Meil aga on vaid üks saade.
Dalitid moodustuvad siis erinevatest kogukondadest ja hõimudest,
mis vastavalt India süsteemile on ühte liidetud.
Indias valitseb peamiselt hindude ühiskond,
kelle uskumuse kohaselt on inimene loodud Jumala ihust -
Tema erinevatest kehaosadest.
Keegi on loodud tema peast,
keegi tema õlgadest, puusadest või jalgadest.
Ja vastavalt sellele, millisest kehaosast nad on sündinud,
kujuneb välja ka nende tähtsus.
Dalitid aga on need, kes ei kuulu üldse sellesse ihusse.
Nad on heidikud? Välja heidetud?
Jah, kuna nad ei kuulu ühtegi sellesse jaotusse,
on nad ka kui välja heidetud.
Ja kuna nad on välja heidetud, ei kuulu nad kuhugi.
Kuna nad aga ei kuulu kuhugi, pole neil ka hinge
ja nad on vaid kui pooleldi inimesed.
Osa inimesi väidab, et nad otsekui polegi inimeseks sündinud.
Kui palju daliteid üldse on?
Ikka väga palju. Kusagil 250-260 miljoni ringis.
260 miljonit? - Just nii.
Ja India rahvastiku koguarv on? - 1,2 miljardit inimest.
Nii et pea 20% neist on dalitid. - 25% indialastest.
On see olnud mingit laadi saladus, sest nii palju kui ma tean,
pole meil olnud just palju infot dalitite kohta.
Esiteks on dalitid üle India laiali - kõigis 30's India osariigis.
Teiseks nimetatakse neid erinevates kultuurides ja keeltes
erineva nimega.
Kolmandaks on nad olnud üle 3000 aasta nii eraldatud kõigist.
Nii tsivilisatsioonist kõrvale heidetud ja välja tõrjutud.
Alles 8 aastat tagasi avaldas "National Geographic" artikli:
"India kõige paremini hoitud saladus." Nad kasutasid sõna "saladus".
Jah, India on tõesti hoidnudki dalitite olemasolu ja raskused saladuses,
varjates, et nad seisavad iga päev silmitsi
suurte raskuste ja julmustega.
Sellest artiklist on 8 aastat...
Seetõttu siis ei teatagi sellest probleemist suurt palju midagi.
Absoluutselt!
Osalesime 10 aastat tagasi Durbanis ÜRO rassismivastasel kohtumisel.
Umbes 3 aastat tagasi avaldas Euroopa Parlament resolutsiooni,
et Indias elab nii kasti-süsteemi kuulujaid,
kui mittekuulujaid
ja et dalitite probleem vajab lahendamist.
2 aastat tagasi ütles USA esimest korda ajaloos ametlikult välja,
et India kasti-süsteemi ja dalititega on probleeme,
mille India peaks ise lahendama.
Nii et see teema on alles hiljaaegu tõusnud päevavalgele.
Paljud kohalikud on andnud oma elu selle nimel, et rääkida dalititest.
Paljud neist on isegi surnud, kuigi sellest ei räägita.
Näiteks dalit Ambedkar, kes õppis Londonis õigusteadust
ja kes sai USA's doktorikraadi majanduses.
Tuli India iseseisvudes tagasi Indiasse
olles India põhiseaduse komitee esimees.
Temast aga ei räägita suurt midagi.
See näitab väga selgelt, kuidas dalititesse suhtutakse.
Mainisid eelmises saates, et õppisid hindude ja kreeka filosoofiat.
Seetõttu palun, et läheksid tahvli juurde
ning avaksid meile pisut hinduismi ja kastisüsteemi kujunemise tagamaid
See aitaks meil kõike paremini mõista.
Räägin väga lühidalt, kuidas kastide asetus kujuneb
ja kuhu kastidest väljasolijad ehk dalitid kuuluvad.
Teeme nii. Ole hea ja mine tahvli juurde.
Hea küll Sam, selgita siis lühidalt hinduismi ja kastisüsteemi olemust.
Hinduism on väga lai teema,
aga lühidalt öeldes usuvad hindud, et inimene on sündinud Jumala ihust.
Erinevad inimesed on sündinud Jumala erinevatest kehaosadest.
Nii et kui võtta Jumala pea, siis selle juurde kuuluvad preestrid.
Hinduismis usutakse, et inimene sünnib Jumala ihust
ja kastisüsteem kujunebki sellest, millisest kehaosast keegi on sündinud.
Preestrid kuuluvad siis pea juurde.
Jumala õlgadest tulevad sõjamehed.
Reitest tulevad ärimehed.
Kõik need kolm kategooriat moodustavad hinduismi põhituuma
ja sellesse kuulub 14% kogu India rahvastikust.
Need kolm klassi - preestrid, sõjamehed ja ärimehed
ehk siis pea, õlad ja reied,
kätkevad endas hinduisimi põhiolemust.
See moodustab muutmatu hierarhia,
kus pea, õlad ja reied moodustavad omaette segmenti
ega saa üksteisega seguneda.
Need klassid on siis jäigalt paika pandud,
kus preestrid kuuluvad kõige ülemisse klassi,
seejärel sõdurid teise klassi ja ärimehed kolmandasse.
Need kolm klassi moodustavad 14% India rahvastikust.
Kõige viimane kast selles hierarhias pärineb Jumala jalgadest
ja neid kutsutakse "jalgadest tulnuteks",
kuhu kuulub valdavalt töölisklass.
See kast moodustab täna suurima osa indialastest - 45%.
Nii et neist kastidest siis moodustub oma hierarhia,
millest dalitid jäävad välja.
Ehk siis dalitid jäävad neist neljast kastist välja,
otsekui mitte kuuludes Jumala ihusse.
Kuna nad ei kuulu ihusse, siis nad ei kuulugi kuhugi.
Neil pole hinge ja nad otsekui pole inimestena lõplikult välja kujunenud.
Et siis, kuna nad ei kuulu ihusse, pole neil ka hinge
ja seetõttu on nad kui hingeta inimesed.
Neid on kokku 250 miljonit, mis pole üldse mitte väike number.
Valitsus nimetab neid registreeritud kastideks
ja registreeritud hõimudeks.
Nende jaoks on kaks konkreetset nimetust,
mis hinduistlikus ususüsteemis kannavad nime dalitid.
Nii et neid inimesi neist kahest erinevast kategooriast
nimetatakse dalititeks.
Kui sa ei kuulu eelpool mainitud kastidesse,
ei kuulu sa ka ühiskonda.
Ehk siis, mitte kuuludes neisse kastidesse,
pole sind sisuliselt olemaski - sa pole osa ühiskonnast.
Olles väljaspool ihu, oled väljaheidetu ja väljaheidetut ei tohi puutuda.
Ehk siis, oled ühiskonnast välja heidetud
ja sind ei tohi puutuda.
Seetõttu pole ka sinu vastu suunatud halb
mingi kuritegu, vaid aktsepteeritav käitumine.
See on usulises mõttes vastuvõetav.
Ehk siis, kui sinuga halvasti ümber käiakse,
pole sellel mingeid tagajärgi, kuna kuulud kõigest väljapoole.
Kui teiste maade misjonärid tulid Indiasse, ütlesid nad,
et inimeste selline kohtlemine on äärmiselt ebainimlik.
Et siis, kui misjonärid nägid, kuidas dalititega ümber käiakse,
ütlesid nad, et see pole õige ja see on ebainimlik.
Kui siis misjonärid ka daliteid puudutasid,
tundsime meiegi, et oleme siiski inimesed.
Mõelda vaid - keegi puudutas meid!
Seetõttu tõmbas daliteid väga nende poole,
kes neid armastasid ja puudutasid, jagades nendega oma Jumalat.
Et siis, kui dalitid olid inimesed, keda ei tohtinud puudutada,
siis kui misjonärid puudutasid daliteid,
rääkis see neile midagi misjonäride väärtustest
ja see pani neid ka evangeeliumi kergemini vastu võtma.
Kuid nad ainult ei puudutanud daliteid, aga rääkisid ka sellest,
kuidas Jumal lõi mehe ja naise ning lõi nad oma näo järele.
Nad ütlesid, et oleme loodud Tema näo järele.
Nii et misjonärid ainult ei puudutanud daliteid,
vaid jagasid nendega ka loomislugu, millest 1. Moosese raamat räägib,
kus on öeldud, et meid on loodud Jumala näo järele.
Soomlastena te teate evangeeliumi ja seda, et Jeesus suri me eest
ning tõusis taas surnuist, mis on kui lisaboonus sellele sõnumile
Me teame evangeeliumi Jeesusest, kes sündis inimesena siia maailma
ja päästis meid oma ristisurma kaudu.
Delatite jaoks oli see kõik kui lisaboonus.
Dalititel polnud luba minna templisse ega saada preestriks.
Neil polnud õigust suhelda Jumalaga.
Nüüd aga kuulsid nad sõnumit,
et nad võivad palvetada ja saada preestriteks.
Et nad võivad palvetada nii oma laste kui ühiskonna eest.
See oli pöördeline muutus nende mõtteviisis
ja täna on dalitid Indias kõige avatum grupp evangeeliumile.
Ehk siis dalitid, kellele on öeldud, et nad ei tohi minna templisse
ja neil pole ühendust Jumalaga.
Ka ei tohi nad saada pastoriteks.
Kuuldes aga evangeeliumi sõnumit,
mis on tõeline pöördepunkt nende jaoks,
siis nad võtavad selle ka innukalt vastu
ja seetõttu toimub nende seas ka ärkamine.
Suur tänu! Sellest piisab.
See avab meile pildi dalitite kohta.
Nad on väljaspool ihu, tsivilisatsiooni, vaimulikkust ja üldse mingit olemist.
Ehk siis - nad on väljaspool kõike.
Ilmselgelt on tegu väga suure inimeste hulgaga
ja me jätkame oma vestlust...
Kui Jeesus tagasi tuleb, kuuluvad ka dalitid siseringi.
Sam joonistas siia risti, kuhu sisse mahuvad ka dalitid.
Dalitite jaoks on see väga kallis sõnum.
Sam, mainisid ennist, et dalitid ei kuulu ihusse.
Kui aga misjonärid tulid, siis isegi, et nad ei öelnud sõnagi,
puudutasid nad daliteid
ja viimased mõistsid misjonäride olemust.
Mis siis juhtus? Mis juhtub, kui sind puudutan?
Kui sind on õpetatud,
et sa pole osa ühiskonnast - oled väljaheidetu,
siis kes iganes julgebki sellesse ringi siseneda,
võib surma saada.
Kui mõni mees julgeks "tungida" ühiskonda,
võidaks ta naine karistuseks ära vägistada.
Nii et dalitite vastu ollakse meeletult vägivaldsed.
Kui aga välismaa misjonärid tulid ja puudutasid daliteid,
siis nad tundsid end inimesena.
Nad tundsid, et nad on väärt kellegi puudutust.
Dalitite ajusid on "hakitud" viimased 3000 aastat,
mistõttu olemegi arvanud, et me pole mitte keegi.
Lisaks sellele veel hindude õpetus karmast,
mis tähendab, et see,
millisest Jumala kehaosast oled sündinud,
viitab su eelmisele elule.
Tegu on karmaga. Sinu mineviku tegudega.
Nii on meid õpetatud, et peame jätkuvalt kannatama
ja veelgi enam kannatama, et olla järgmises elus paremas seisus.
Kui aga siis kuulda sõnumit, et kõik inimesed on võrdsed
ja loodud Jumala näo järele,
siis see on tõeline pöördepunkt.
See annab ühe uue mõtte kogu su elule.
Elule, kus oled koguaeg mõelnud:
"Jumal, lase mul surra, sest surm tuleb peagi nagunii.
Mu lastel pole sellest elus mingit tulevikku ega lootust!"
Kui aga keegi puudutab sind, siis tead, et oled seda väärt
ja et sind on loodud Jumala näo järele.
See aga toob kaasa üleloomuliku muutuse.
Ainuüksi see mõistmine.
Nii et dalitite jaoks on loomislugu evangeeliumiks ehk rõõmusõnumiks?
On tõesti, sest kogu me olemus ja mõtteviis on hävitatud.
Oleme vaimses mõttes ja emotsionaalselt otsekui vägistatud.
Mis siis juhtub, kui dalitid kuulevad sõnumit,
et Jumal sai Kristuse läbi inimeseks ja seda nende jaoks.
See on täiesti üle mõistuse lugu! Seda on raske isegi uskuda!
Seda, et Jumal sai inimeseks ka minu kui daliti jaoks.
Kuidas see küll võimalik on,
sest meile on koguaeg öeldud, et me ei meeldi Jumalale.
Me ei tohi käia templis, mõelda Jumalale
ega palvetada Ta poole.
Me ei tohi lugeda Pühakirja ja meid hoitakse sellest kõigest eemal
Ja siis me kuuleme, et see Jumal armastab meid nii väga.
Milline kergendus!
Seetõttu saavadki sajad tuhanded dalitid kristlaseks.
Võib siis öelda, et dalitite seas Indias on ärkamine käimas?
Absoluutselt! - Üle kogu India? - Üle kogu India.
Kõikjal Indias ja kõigi konfessioonide seas.
Luterlaste, baptistide, nelipühilaste ja kõigi konfessioonide seas
tuuakse dalitid kui saagina sisse.
Inimesed tulevad, sest see on vabastav sõnum.
Nad leiavad selles oma väärikuse.
Samas on sel medalil ka teine pool.
Hindud ei vaata sellele ärkamisele üldse mitte soosivalt.
Nii on. Hindu ühiskond on oma olemuselt rahumeelne.
Mis aga puutub ekstreemsesse usulisse tagakiusu,
siis see kasvab võimsalt iga päevaga
ja paljud hindud on muutunud väga fanaatiliseks.
Mitte küll kõik, aga osad neist,
kes saadavad korda tõsiseid kuritegusid.
Seetõttu ka, kuna suur osa daliteid saab kristlaseks,
siis hindud tahavad hirmutada ja tappa neid
ning paar naist on ka vägistatud.
On lausa kohutav,
mida ekstremistidest hindud korda saadavad.
Mitte tavalised hindud, aga väike protsent neist,
kes usuvad vihkamisse ja vägivalda
ja kes arvavad, et suudavad selle tagakiusu kaudu
peatada dalitite kristlaseks saamist.
Samas kui on hoopis vastupidi - nad saavad seda veelgi enam.
Tagakius toob esile veelgi enam palveid, ühtsust,
armastust ja edasi liikumist.
Kuid seda tagakiusu ei esine siis kogu Indias,
vaid ainult teatud piirkondades?
Jah, ainult teatud piirkondades.
Teatud kogukondades ja maakohtades.
Nii näiteks rünnatakse füüsiliselt vaeseid inimesi.
Ja kui näiteks haritud dalititel on oma töökoht,
siis nende tagakiusamine avaldub teisel kujul.
See leiab aset valdavalt 2-3 suuremal alal Indias.
Odishas Ida-Indias, Karnatakas Lõuna-Indias
ja osades piirkondades Põhja-Indias, kuid mitte üle kogu maa.
Mainisid ka, et see tagakius võib tugineda erinevatele aspektidele
ja kõige hullem ning vägivaldsem on seotud usuga.
Just. Seda seetõttu, et nad on dalitid.
Vabaks saanud dalitid kannavad lipsu nagu mina.
Neil on võimalus sõna võtta ja nende minapilt on väga positiivne.
Nad tunnevad end väärtusliku ja enesekindlana, ülistades Jumalat.
Teistel pole enam kontrolli nende üle ja nii lähevadki need teised närvi.
Samas aga on ka teistlaadi tagakiusu - sotsiaalset ja muidki.
Tean inimesi Andhra Pradeshi osariigist,
keda tänu kristlaseks saamisele ei lastud küla kaevule vett võtma.
Nii pidid nad käima maha 15 km, et saada teisest külast igapäevast vett.
Sellist tagakiusu sünnb iga päev.
Kuid sinu lapsepõlves ei esinenud sellist tagakiusu?
Minu peres mitte ja minuga füüsiliselt mitte.
Küll aga on mu onud-tädid ja sõbrad kogenud väga tõsist tagakiusu.
Kohe tõsist tagakiusu?
Jumala armust oli meie pere selle eest hoitud.
Jah, me kogesime sotsiaalset, kultuurilist ja muud survet,
kuid mitte kunagi füüsilist tagakiusu.
Kuid, ärkamine on nüüd käimas
ja 8 aastat tagasi kuulsime me esimest korda dalititest,
omades nüüd teatud infot dalitite kogukonna kohta Indias.
Seetõttu oleme ka üha enam teadlikud seal toimuvast tagakiusust
ja Odishas toimunud tagakiusust 2008. aastal,
mida kajastas isegi Soome ilmalik meedia.
Nii et suur tänu sulle! - Suur tänu kõigile teilegi!
Oleme tänulikud te eestpalvete ja huvi eest meie vastu.
Ja aitäh selle võimaluse eest rääkida pisutki dalitite elust-olust.
Ole hea ja lõpeta väikese palvega dalitite ja oma kodumaa India eest.
Palume siis koos.
Aitäh Sulle Issand selle võrratu võimaluse eest,
et võime viibida oma kodudes, vaadata seda saadet ja paluda,
et Su õnnistused võiksid langeda dalitite üle Indias.
Aitäh Sulle, et Su sõnum on pöördeline sõnum
ja et oled loonud kõik inimesed - mehed ja naised oma näo järele.
Aita meil jagada seda sõnumit ja Kristuse armastust,
kes tuli taevast maa peale, et anda oma elu meie eest
ja kes tõusis taas surnuist,
et võiksime elada ja paluda üksteise eest.
Palume, et see püha sõnum jõuaks ka kõigi dalititeni.
Aita neid keset nende tagakiusu ja anna neile armu ning tarkust.
Anna ka riigiametnikele tarkust, et talitseda seda olukorda.
Aitäh Sulle Issand selle aja eest
ja me palume, et palju enam inimesi leiaks Sind,
elades Issandas väärikat ja preesterlikku elu,
uskudes Sinusse ja paludes Su poole
ning elades Sinu eesmärkide nimel.
Toome siin saates kõik India dalitid Su ette
ja palume Su õnnistust nende üle Jeesuse nimel, aamen.
Sellega ka, head sõbrad, lõpetame oma saate
ja täname dr. Sam Pauli olemast koos meiega.
Ühtlasi aga hoiame jätkuvalt palveis nii Indiat, daliteid
kui kõikjal mujal Kristuse pärast kannatavaid usuõdesid- ja vendasid.
Tõlge: Anne-Ly Raukas